text: 34. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 764 της 23/28 Δεκ. 1964 (ΦΕΚ Α΄ 252) Περί χορηγήσεως ειδικού επιδόματος εις τους υπαλλήλους των Δήμων και των Δημοτικών Ιδρυμάτων. Έχοντες υπ’ όψιν: 1)Τας διατάξεις του άρθρ. 20 του Ν.Δ. 4242 της 31.8/1.9.1962 «περί τροποποιήσεως και συμπληρώσεως φορολογικών και άλλων διατάξεων». 2)την υπ’ αριθ. 859/20.11.1964 σύμφωνον γνωμοδότησιν του Ανωτάτου Συμβουλίου Δημοσίων Υπηρεσιών και 3)την υπ’ αριθ. 801/9.12.1964 γνωμοδότησιν του Συμβουλίου Επικρατείας, προτάσει του Ημετέρου Υπουργικού Συμβουλίου, απεφασίσαμεν και διατάσσομεν: Άρθρον μόνον.-1.Από 1ης Ιουλ. 1964 παρέχεται εις τους τακτικούς υπαλλήλους των Δήμων και των Δημοτικών Ιδρυμάτων ειδικόν επίδομα οριζόμενον εις 10% επί του βασικού μισθού αυτών. 2.Εις τον Ημέτερον επί των Εσωτερικών Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. 